google/wiki40b huggingface dataset:
AV1

AV1 er en robot utviklet av No Isolation for å bekjempe ufrivillig ensomhet og sosial isolasjon for barn og unge voksne med langtidssykdom. Den består av kamera, høyttaler og mikrofon som gjør at man kan følge undervisningen i klassen, samt holde kontakt med familie og venner uten å være fysisk tilstede. Roboten har to motorer, batteri og innebygd 4G som gjør at den kan brukes hvor som helst, og alt kan styres fra en telefon eller et nettbrett ved bruk av en applikasjon.

Bruk

Gjennom en app på en mobiltelefon eller et nettbrett har man mulighet til å koble seg på roboten til enhver tid. Den kommuniserer via 4G eller trådløst internett, som gjør at man kan følge med på alt som skjer i nærheten av roboten. Man vil kunne se, høre og snakke. Om man ønsker å svare på et spørsmål, kan man signalisere at man rekker opp hånden og robotens hode avgir et blinkende lys. Om man ikke ønsker å delta aktivt eller motta henvendelser fra andre, vil hodet lyse svakt blått. Når roboten ikke er i bruk står den med hodet senket uten lys, slik at det er synlig for medelever og andre rundt. Den kan også plukkes opp og bringes med ut.

Spesifikasjoner

AV1 har dimensjonene 26,8 cm x 17,5cm x 12,9cm og en vekt på cirka 1 kg. Batteriet regnes for å vare i cirka 8 timer, som er omkring lengden på en skoledag. Kameraet er 13 megapiksler i 77,6 graders vinkel med autofokus, og roboten kan roteres 360 grader rundt og 40 grader opp eller ned. Den består også av en høyttaler og har 4G og WiFi innebygget.

Utvikling

AV1-roboten er en norsk oppfinnelse utviklet av bedriften No Isolation i samarbeid med Kreftforeningen, Universitetet i Oslo, Sykehusskolen ved St.Olavs Hospital og Sunnaas sykehus. AV1-roboten er No Isolations første produkt og ble lansert høsten 2016.
Lykke og krone

Innhold

Lykke og krone skildrer kongehusene i Europa (det norske, britiske, belgiske og nederlandske) samt Iran og fyrstedømmet Monaco. Vi får også møte filmens konger og dronninger: skuespillerne.
Pedagogisk psykologi

Kognitive læringsteorier

Kognitivisme er individorientert og handler om det indre, det mentale, med stor vekt på hukommelse, men det handler også om hvordan vi lærer begreper og løser problemer.
Kognitivistene legger stor vekt på kunnskap og mener at kunnskap er resultatet av læring. Men kunnskap er mer enn sluttproduktet av læringen, det er et stillas som støtter konstruksjonen av all fremtidig læring. Innenfor kognitivismen er ett sentralt navn Jean Piaget som utviklet en modell som beskriver hvordan mennesker tillegger verden mening ved å samle og organisere informasjon.
Modellen, som kom på 50-tallet, var basert på kognitiv konstruktivisme. Altså det kognitive, hjernens prosesser, som konstruerer indre representasjoner kalt skjema. Når nye fenomener ble tilpasset eksisterende skjema kalt Piaget dette «assimilasjon». Når man reviderer sin oppfatning av fenomener vil eksisterende skjema måtte reorganiseres og utvides, dette kalles «akkomodasjon». Lev Vygotskij står også sentralt med sine sosiokulturelle teorier (Se Sosiokulturelt læringssyn). Han beskrev læring som en sosial prosess hvor språket hadde en sentral betydning. Jerome Bruner understreket også viktigheten av språket og Urie Bronfenbrenner underbygde Vygovtskij sine sosiokulturelle teorier med sin økologiske modell som så på de ytre faktorene i en unges liv som familie, venner, skole osv.
Radixsortering

Radixsortering er innenfor informatikken navnet på en komparativ sorteringsalgoritme for heltall som sorterer data med heltallsverdier ved å gruppere nøkler etter individuelle siffer som deler den samme signifikante posisjon og verdi. Et posisjonssystem er påkrevet, men fordi heltall kan representere strenger av tegn (navn og datoer) og spesielt formaterte flytetall, er ikke radixsortering begrenset til heltall. Radixsortering går tilbake til 1887 da Herman Hollerith begynte å arbeide på tabelleringmaskiner.
Valdresmål

Valdresmål er talemålet som snakkes i Valdres og som tilhører målgruppa midlandsmål (fjellbygdmål) innenfor østlandske målformer. Valdresmål har mange likheter med hallingmål.
Dialekta ble i 2005 kåra til Norges mest populære dialekt av Reiseradioen på NRK.
I Begnadalen og Hedalen er talemålet mer likt ringeriksmål, og da spesielt ådalsmålet som tales nord på Ringerike. Der er også målformen bokmål. I Etnedal har talemålet enkelte likheter med opplandsk.
Cúcuta

Cúcuta (også kjent som San José de Cúcuta) er hovedstad i provinsen Norte de Santander som ligger øst i Colombia. Byen ble ødelagt i et jordskjelv den 18. mai 1875, men ble raskt bygget opp igjen.
I 1939 hadde Cúcuta en befolkning på 59 323 innbyggere. I 1990 hadde den 532 564 og i 2002 var befolkningen økt til 756 291.
Willem van Hanegem

Sportskommentator

Van Hanegem arbeidet en periode som kommentator for Canal+. Fra 2004 analyserte han kamper for Nederlandse Omroep Stichting (NOS), og fra sesongen 2005/2006 er han å se i programmer på den nederlandske TV-kanalen RTL5.
Ille bra

Ille bra er et kjent og positivt ladet uttrykk (et oksymoron) som opprinnelig stammer fra Østfold. Uttrykket benyttes i blant annet Fredrikstad og Sarpsborg.
Mediehuset Fredrikstad deler hvert år ut Ille bra-prisen. Prisen er et lokalt kundepleiekonsept med innlagt «Oscar-utdeling» der annonser, annonsører, annonseprodusenter og reklame som fag og område står i fokus.
«Ille bra» er også tittelen på andresporet på Fryd & Gammens album fra 2001, Bryllup på slottet.
Nils Solstad

Karriere

Solstad er vokst opp på Mortensnes og spilte aldersbestemt fotball for IF Fløya, der han fikk én A-kamp for laget.
I 1981 kom han til Tromsø IL og spilte sin første A-lagskamp, 19. september 1982, mot Sandnessjøen IL. I 1985 var Solstad med da Tromsø første gang rykket opp til eliteserien, etter den siste kampen mot Moss FK på Melløs i 1985. Han ble for alvor kjent, etter at han scoret et 1-0-målet på ett langskudd i cupfinalen mot Lillestrøm SK i 1986, som Tromsø vant 4-1.

Etter karrieren

Etter sin aktive karriere flyttet Nils til Lakselv i 1997, hvor han trente og spilte noen få kamper for Porsanger FK. I fire år trente han TILs elite-juniorlag sammen med Trond Johansen. Da Trond ble trener for Skarp i 2001, hadde Nils ansvaret for dette juniorlaget. Nils Solstad ovetok overtok Nils trenerjobben i Skarp, da Trond Johansen ble hovedtrener for TIL i 2002. Helt inn til 2008 har han hatt hovedansvaret for Barents Fotball Academy, som besto i å kartlegge fotballtalenter i Nord-Sverige og Russland.
Aix-en-Provence

Historie

Byen ble grunnlagt i 122 f.Kr. ved en varm vannkilde av den romerske konsulen Sextius Calvinus, som kalte opp byen etter seg og vannet, Aquae Sextiae. På 300-tallet hadde byen vokst til metropolen Narbonensis Secunda. I mellomalderen var Aix hovedstad i den tidlige provinsen Provence. Størst var den fra 1100-tallet av, da den var et lærings- og kultursenter under huset av Aragón og Anjou.
Sammen med resten av Provence gikk byen til den franske kronen i 1487, og i 1501 opprettet Louis XII parlamentet i Provence, som eksisterte fram til 1789.

Geografi og klima

Aix-en-Provence ligger på en slette, der en kan se utover elven Arc, omtrent en kilometer fra den høyre bredden av elven. Byen stiger sakte oppover fra nord til sør, og Montagne Sainte-Victoire er lett synlig i øst. Aix ligger i Sør-Frankrike og har middelhavsklima. Middeltemperaturen i januar er 5°C, og i juli 22 °C. Byen har i snitt 300 dager med sol, og bare 91 med regn. Byen ligger stort sett i le for den kalde mistralvinden, men til tider kan vinden gi kalde forhold.
Ut på livets vei

«Ut på livets vei» er et skillingstrykk som det ikke oppgis noen opplysninger om hverken komponist eller tekstforfatter på trykket.

Teksten

1.Den boken som du ga meg med gyldne spenner på,

kan du få tilbake den passer jeg ei på.

For ut på livets vei har du lokket meg

nei aldri, aldri, aldri vil jeg gifte meg med deg.
2.Og sjalet som du ga meg med røde frynser på

det kan du bare få igjen det akter jeg ei på.

For ut på livets vei har du lokket meg

nei aldri, aldri, aldri vil jeg gifte meg med deg.
3.Og ringen som du ga meg med navnet ditt deri,

den kan du bare ta igjen dermed så er jeg fri.

For ut på livets vei har du lokket meg,

nei aldri, aldri, aldri vil jeg gifte meg med deg.
4.Den klabben som du ga meg den erget meg så smått

for nesen min ble rød den og øyet himmelblått.

Ja ut på livets vei fikk du lokket meg

nei aldri, aldri, aldri om jeg gifter meg med deg.
5.Og kyssen som du ga meg den smakte jo så godt,

den kan du bare få igjen så har jeg ingen fått.

For ut på livets vei har du lokket meg

sett deg her i trappa skal jeg rundkjæle deg.
6.Og gutten som du ga meg han ligner deg så rått,

ham kan du bare ta igjen så har jeg ingen fått.

For ut på livets vei har du jo narret meg

nei aldri, aldri, aldri vil jeg gifte meg med deg.
7.Akk hvorfor løp du fra meg du skjendige barbar

har du da ganske glemt at du er guttebassens far.

Ja ut på livets vei dit fikk du narret meg

men hvorfor har jeg gitt meg ut på livets galei.
Hallvardsmesse

Hallvardsmesse (evt. halvardmesse, halvardmess) er minnedagen for sankt Hallvard og blir feiret 15. mai. Hallvardsmesse er en av merkedagene på primstaven, der er den ofte avmerket med en kvernstein eller prikker for korn. Primstavmerket sikter til Hallvard Vebjørnson som etter legenden ble drept og senket i Drammensfjorden med en kvernstein rundt halsen, men som senere ble helligkåret.
Hallvardsmesse har vært mye brukt som merke for såtid. I enkelte strøk syd i Norge hette det gjerne at hallvardmesse var siste sådagen. På Østlandet var tre dager før og tre dager etter hallvardmesse regnet som beste såtiden. Nord i landet var hallvardmesse gjerne starten på såtiden. Andre steder er hallvardsmesse dagen for å slippe ut kyrene.
Aremark

Historikk

Aremark ble opprettet som eget formannskapsdistrikt i 1837. 1. juli 1903 ble kommunen delt, da Øymark ble skilt ut som selvstendig kommune. Aremark hadde 1 881 innbyggere etter delingen, mens Øymark hadde 1 832.

Tusenårssted

Aremarks tusenårssted er Furulund. Furulundområdet har samfunnshus med møterom og festsal, svømmehall og utendørs idrettsanlegg. Med umiddelbar nærhet til turløype, skole og sentrum blir stedet en naturlig møteplass for bygdefolket ved alle anledninger.
På stedet er det reist en Tusenårsportal i granitt, etter idé av Dag Due. Denne har inskripsjonen «I dag vil bli i går i morgen».
Kommunens tusenårstre ble plantet ved Aremark kirke.
Mount Stubberud

Mount Stubberud er et fjell i Antarktis. Det rager 2 970 moh. og ligger om lag fire kilometer sørøst for Beck Peak på en rygg fra nordsiden av Nilsen Plateau i Dronning Mauds Fjell. Det ble kartlagt av U.S. Geological Survey (USGS) etter landmålinger og flyfoto tatt av U.S. Navy i perioden 1960-64 og navnsatt av Advisory Committee on Antarctic Names (US-ACAN) etter Jørgen Stubberud, en snekker på skipet «Fram» og medlem av landgruppen ved Framheim under sørpolekspedisjonen til Roald Amundsen i 1910-12. Amundsen gav et fjell i området dette navnet, men siden en ikke sikkert vet hvilket fjell han navngav, ble dette fjellet senere valgt ut.
Sunnylvsfjorden

Sunnylvsfjorden er en del av Storfjorden i Stranda og Norddal kommune på Sunnmøre. Sunnylvsfjorden starter ved Uksneset der Storfjorden deler seg i to. Sunnylvsfjorden går sørover, og Norddalsfjorden går østover til Tafjord. Sunnylvsfjorden går inn til bygda Hellesylt. Et par kilometer nord for Hellesylt kløyver fjorden seg, og Geirangerfjorden går østover, mens Sunnylvsfjorden fortsetter sørover.
Fjorden er 26 kilometer lang, og mellom 600 og 2000 meter bred. Den største dybden er 452 meter, vest for Skrenakken i Norddal kommune.
Langs fjorden ligger det mange forlatte fjord- og fjellgårder. Fjorden er i dag mest kjent for Åkerneset, hvor en fjellsprekk i ukjent fremtid trolig vil utløse et stort ras.
Fjorden og fjellet rundt inngår i Geiranger-Herdalen landskapsvernområde og UNESCOs Vestnorsk fjordlandskap.
Super 16mm-film

Super 16mm-film er en forstørrelse av flateinnholdet (det området hvor det er plass til et bilde) til vanlig 16mm-film ved å fjerne perforeringen på den ene siden. Slik økes flateinnholdet på filmen med hele 40 prosent. Vanlig 16mm-film har et bildeformat på 1,33:1 (også kjent som «Academy formatet»), mens Super 16mm-film har et bildeformat på 1,66:1. Etter at Super 16mm-film ble populært i Europa på grunn kvalitetsøkningen og innsparelsene dette førte til, ble formatet ofte kalt Europeisk Academy format.
Denne teknologien ble funnet opp av den svenske kinematografen Rune Ericson opp på 60-tallet, og for arbeidet med teknologien mottok han blant annet teknisk Oscar i 2002.
Karakteristisk for Super 16mm-film er at de kommer enten i A- eller B-ruller, alt ettersom hvilken side perforeringen er på. Dette er viktig ved bestilling av film, da det er forskjell fra kamera til kamera om de skyter A- eller B-rull.
Grindsted

Grindsted er en by i Sydjylland i Danmark med 9 633 innbyggere i 2013. Den ligger i Billund kommune hvor den er administrasjonssenter. Frem til kommunalreformen i 2007 lå den i tidligere Grindsted kommune.
Byen vokste frem på 1800-tallet i forbindelse med oppdyrkning av heden og ble senere knutepunkt for jernbanen. Av industri kan nevnes Grindstedværket, slakteri og annen foredlingsindustri knyttet til landbruket.
Byens kirke – Grindsted kirke – er fra 1100-tallet.
APSARA

APSARA (Authority for the Protection and Management of Angkor and the Region of Siem Reap) er en kambodsjansk statlig organisasjon som er ansvarlig for å beskytte området omkring Angkor. Det ble grunnlagt i 1995 og har ansvar for forskning, konservering og restaurering av området, samt utviklingen av bosetning og turisme i området. Navnet er et akronym som spiller på den kvinnelige naturånden i hinduistisk og buddhistisk mytologi kalt apsara.
Old Delhi

Old Delhi (hindi: पुरानी दिल्ली, punjabi: ਪੁਰਾਣੀ ਦਿੱਲੀ, urdu: پُرانی دلّی Purānī Dillī) er det gamle Delhi, en by innenfor bymurene som ble grunnlagt som Shahjahanabad (hindi शाहजहानाबाद, punjabi : ਸ਼ਾਹਜਹਾਨਾਬਾਦ urdu: شاہجہان آباد) i 1639. Den forble mughalenes hovedstad frem til slutten på Mughal-dynastiet.
Sjur Loen

Internasjonale mesterskap

Loen er to ganger verdensmester, og har fått fire bronsemedaljer i VM. Han fikk en bronsemedalje som skip i Junior-VM i curling i 1976, og nådde bronsefinalen i 1977 (tapte for USA), 1978 (tapte for Skottland) og 1979 (tapte for Canada).
Loen har fått én seier i Curling-EM, to sølvmedaljer og tre bronsemedaljer.
Loen er i dag daglig leder i Nordea Finans Norge AS
Geostasjonær satellitt

En geostasjonær satellitt er en satellitt som går i geostasjonær bane i en høyde på 35 768 kilometer rett over ekvator, og sirkler om jorda i samme retning som jordrotasjonen (fra vest mot øst). Omløpstiden er ett siderisk døgn, 23 timer, 56 minutter og 4.1 sekunder (tiden jorda bruker på å rotere om seg selv). Betegnelsen geostasjonær kommer av at en slik satellitt sett ifra jorda tilsynelatende står stille på samme punkt på himmelen. Geostasjonære satellitter er blant annet viktige for moderne navigasjon med GPS-systemet og for telekommunikasjon over hele jorden.
Hver enkelt geostasjonære satellitt dekker ca. 40 % av jordas overflate. Tre slike satellitter, separert med 120 lengdegrader, dekker hele planeten, med unntak av et lite område rundt den geografiske nordpol og sydpol. Man kan få kontakt med en geostasjonær satellitt via en retningsbestemt antenne (vanligvis en parabolantenne), rettet mot det punktet på himmelen hvor satellitten befinner seg. Den største fordelen med en slik type satellitt er at antennen kan rettes permanent i riktig retning, og man behøver ikke søke etter satellitten først for å finne den. En annen fordel er at ettersom man kan bruke svært retningsbestemte antenner, blir interferens fra kilder på jorda og andre satellitter minimalisert.
Ulemper med geostasjonære satellitter er blant annet at antall satellitter som kan opprettholdes i geostasjonære bane uten at de forstyrrer hverandre, er begrenset, siden banen utgjør kun en smal ring i ekvatorialplanet. Avstanden et elektromagnetisk (EM) signal må traversere til og fra en geostasjonær satellitt er dessuten så stor at man får en forsinkelse på minst 240 millisekunder. Dette er noen av grunnene til at lav jordbane (LEO) satellitter de senere årene har blitt populære.
Colpochelyne

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia.
Trenton Channel kullkraftverk

Trenton Channel kullkraftverk er et kullkraftverk utenfor Trenton i Wayne County, delstaten Michigan i det østlig-sentrale USA. Det har en installert produksjonskapasitet på 776 MW,  fordelt på 3 enheter. Brenselkilden er bitumenøst kull. Utbyggingen skjedde 1945–1968. Operatør og hovedeier er energiselskapet DTE Energy (Detroit Edison) Co. 
I 2006 hadde hele anlegget utslipp på 4,6057 millioner tonn CO2.
The Well

The Well er et spa- og velværesenter på Kolbotn i Oppegård kommune i Akershus. Badehuset ligger omtrent tretten kilometer sør for Oslo sentrum. The Well åpnet 4. desember 2015 og har 140 ansatte. Byggestart var i januar 2014.
Spaanlegget skulle i utgangspunktet koste 150 millioner kroner, men kostnadsrammen økte underveis til 350 millioner kroner. The Well er tegnet av arkitektkontoret Halvorsen & Reine og entreprenør er Hent.
The Well har ambisjoner om å bli Nordens ledende spa- og velværesenter. Anlegget er på 10 500 kvadratmeter og tilbyr utendørs og innendørs spa- og badeopplevelser som grottedusj, tyrkisk hamam, japansk hage med Onsen og Safari sauna. Totalt er det 25 behandlingsrom, 15 badstuer, 11 bassenger og kulper over tre plan. The Well har egen restaurant med 250 sitteplasser og stor uteservering.
The Well har hatt flere navn underveis. Badehuset for voksne ble lansert som Aqua Vitae Spa og Badehus, deretter Aquarius før det nåværende navnet The Well.
The Well er heleid av Kongeveien Eiendom AS, mens Kongeveien Drift skal leie og drive. Begge selskapene er heleid av Canica AS.
Bjarne Sognnæs

Fotballspilleren

Sognnæs startet sin karriere i Hakadal før han gikk til Løvenstad Fotballklubb som junior. I 1984 gikk han til Lillestrøm, og begynte samtidig på Linderud videregående skole (nå Bjerke videregående skole). Han fikk sin debut på a-laget samme år, bare 17 år gammel. Han spilte 243 kamper, hvorav 185 seriekamper, for kanarifuglene i perioden 1984 til 1995.
Sognnæs var en allroundspiller, som kunne nyttes i flere posisjoner på banen. I LSK startet han som spiss, men endte opp som back.  Han ble seriemester med LSK i 1986 og 1989 og cupmester i 1985. I 1993 ble han tildelt LSK-statuetten. Han la opp etter 1995-sesongen.
Bjarne Sognnæs har 25 landskamper for Norge på aldersbestemte lag.

Fotballagenten

Sognnæs ble etter endt spillerkarriere markedskonsulent i Akershus fotballkrets og daglig leder i Lillestrøm SK. Fra 2002 ble han fotballagent i selskapet First Artist Scandinavia, og er agent for blant annet Anders Rambekk, Simen Brenne, Pål Steffen Andresen og Johan Petter Winsnes.
Silver Beach

Silver Beach er et musikkalbum med Erik Wøllo, utgitt i 1987. Den originale vinyl-versjonen inneholdt spor 1–8 og ble utgitt på Cicada Records i 1987. CD-versjonen inkluderte spor 9–10 og ble utgitt på samme selskap i 1988. Spor 11–15 er tidligere uutgitte bonusspor.
Korkpore

Korkpore, også kalt barkpore eller lenticell, er et porøst vev i peridermen (korkhuden) hos blomsterplanter. Cellene har en løs struktur som gjør at gass kan transporteres mellom indre deler av stammen og omgivelsene gjennom den ellers tette peridermen. Korkporene kan ses som striper og prikker i ytterbarken, og utformingen er et viktig kjennetegn for å skille ulike treslag. Korkporer kan også forekomme på røtter, for eksempel gulrot og potet, eller frukt, som epler og pærer.
Kokken, tyven, hans kone og hennes elsker

Handling

Hver kveld holder den vulgære gangsteren Albert Spica (Michael Gambon) hoff på luksusrestauranten La Hollandaise. Rundt seg har han samlet småkriminelle tilhengere og den underkuede kona Georgina (Helen Mirren), som stadig lar seg ydmyke over av Spicas verbale angrep. Ringlederen i dette kulinariske sirkuset er den franske kokken Richard Borst (Richard Bohringer), som serverer de underligste kreasjoner til  Spicas. Når den underkuede Georgina en kveld får øynene opp for den beherskede restaurantgjesten Michael (Alan Howard), setter handlingen fart, og de to innleder et heftig seksuelt forhold i restaurantens indre gemakker. Når Albert får snusen i kjæresteriet innledes en vanvittig vendetta mot det forelskede paret, der elskeren til slutt drepes av Alberts lakeier. Syk av kjærlighetssorg setter Georgina i gang med en meget spesiell hevn overfor sin ektemake. Det hele kulminerer i restauranten der Albert blir utsatt for en meget bisarr og sjokkerende hendelse.
Ghanas flagg

Ghanas flagg ble tatt i bruk i 1957, og har med unntak av perioden 1964 til 1966, da flagget ble erstattet av en variant med hvit stripe i stedet for den gule, vært i bruk siden da.
Flagget ble designet av Theodosia Okoh for å erstatte Union Jack da Ghana fikk sin uavhengighet fra Storbritannia i 1957. Det består av de panafrikanske fargene rød, gul og grønn, med en femtakket svart stjerne i midten av den gule stripen. Ghanas flagg var det første afrikanske flagget etter Etiopias til å ta i bruk disse fargene.
Den røde fargen symboliserer blodet til de som døde i Ghanas kamp for uavhengighet, gulfargen representerer landets mineralrikdom, og den grønne fargen står for landets store skoger og naturrikdom. Den svarte stjernen skal være en ledestjerne for afrikansk frihet, og har også gitt Ghanas fotballandslag sitt kallenavn, «de svarte stjernene».

Handelsflagg

Ghanas handelsflagg er formet etter britisk mønster, og har nasjonalflagget i kantonen av en rød flaggduk. Handelsflagget tilhører dermed gruppen av såkalte red ensigns.
Excerpta Latina Barbari

Excerpta Latina Barbari («Utdrag i dårlig latin») er en latinsk oversettelse av en liten gresk krønike som ble skrevet en gang på 400- eller tidlig på 500-tallet i Alexandria i Egypt. Oversettelsen til latin ble gjort senere av en frankisk «barbar» som beklageligvis hadde mangelfull kunnskap i begge språk. Resultatet ble en tekst hvor meningen er svært uklar mange steder og hvor stavingen av navn er enten feil eller eksentrisk. Det er en tekst som er blitt berømt for mangelen på sin språklige kvalitet, men som likevel ikke er uten historisk interesse.

Opprinnelse

Excerpta Latina Barbari er en latinsk oversettelse hvor den greske originalen ble gjort i Alexandria en gang under styret til den østromerske keiseren Zenon (474-491) eller kanskje under Anastasios I (491-518). Den opprinnelige greske krønike var en variasjon av Chronica Alexandrina. Den ble oversatt til latin en gang på midten av 700-tallet av en anonym merovingsk forfatter. Excerpta Latina Barbari har fått sitt navn ettersom den frankiske oversetteren har gjort så mange feil i oversettelsen fra gresk til latin, og det er nå også kjent at oversetteren har gjort en del betydelige endringer til den opprinnelige teksten. Disse endringer omfatter blant annet å ha satt inn en fiktiv slektsliste som knytter de merovingske kongene til oldtidens trojanere (se Francus, en legendarisk eponymisk konge av frankerne) slik som ble popularisert av Liber historiae Francorum.
Den franske religiøse lærde Joseph Justus Scaliger (1540-1609) var blant de første som behandlet krøniken kritisk i sitt verk Thesaurus temporum (1606) og den første som ga verket en noe nedlatende tittel som Barbarus Scaligeri, hvilket senere fant sin endelige form som Excerpta Latina Barbari grunnet tekstens stakkarslige feil fra gresk til latin. Selv om moderne forskere har kritisert valget på tittel, har den uansett blitt stående.
Originalmanuskriptet på latin fra 700-tallet er i dag huset i Bibliothèque nationale de France (Frankrikes nasjonalbibliotek).